Diari Oficial de la Generalitat Valenciana


Sumari del DOGV 5525, del 01-06-2007 (2007/7152)

Informació pública de l'alternativa tècnica del programa d'actuació integrada del sector U-2 B-2 de Dénia.
----------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7152


Data del document
:   29-05-2007

Organisme emissor
:   AIU B-2 Plana d'Elias

Tipus de document
:   Informació Pública

Informació pública de l'alternativa tècnica del programa d'actuació integrada del sector U-2 B-2 de Dénia. [2007/7152]  
L'Agrupació d'Interés Urbanístic B-2, Plana d'Elias, amb CIF N80232005, amb domicili social en l'actualitat a Dénia (Alacant) 03862, carrer Marqués de Campo, 10, 1r, ha formulat una alternativa tècnica de programa d'actuació integrada, consistent en pla parcial i projecte d'urbanització, per al desenrotllament del sector U-2 B-2 de Dénia, en règim de gestió indirecta, a l'empara del que establix la Llei 16/2005, de 30 de desembre, de la Generalitat, Urbanística Valenciana.  
Tot això en compliment de les bases generals reguladores dels procediments de programes d'actuació integrada per mitjà de gestió indirecta de l'Ajuntament de Dénia (Butlletí Oficial de la Província d'Alacant número 138, de 17 de juny del 2006).  
En data de 23 de maig del 2006, es va sol'licitar per l'agrupació d'interés urbanístic l'aprovació de les bases particulars que regiran el concurs per a la selecció d'agent urbanitzador per gestió indirecta per al desenrotllament del sector U-2 B-2 de Dénia, que van ser aprovades en acord plenari el dia 20 de novembre del 2006 i publicades en el Diari Oficial de la Comunitat Valenciana núm. 5.432, de data 19 de gener del 2007. La publicació de l'inici de concurs per a la selecció de l'agent urbanitzador va ser realitzat en data de 2 d'abril del 2007, havent sigut remés al Diari Oficial de la Unió Europea en data d'1 de març del 2007, i publicat en data de 3 de març del 2007.  
Conforme a l'article 134 de la Llei 16/2005, Urbanística Valenciana, se sotmet a informació pública la dita alternativa, i es fa constar:  
1. L'objecte de l'actuació és l'execució de les obres i desenrotllament urbanístic del sector U-2 B-2 del sòl urbanitzable de Dénia, en les mateixes condicions que establix el Pla General Transitori de Dénia.  
2. Els documents de la dita alternativa, a què fa referència l'article 126.a) i f) de l'esmentada llei urbanística, es troben depositats en la notaria de Miguel Giner Albalate, amb domicili a Dénia, carrer Marqués de Campo, 16, 3r. Així mateix, consta un exemplar de la documentació depositat en la Gerència Municipal d'Urbanisme de l'Ajuntament de Dénia, siti en la ronda de les Muralles, número 42, per a la seua consulta en horari administratiu.  
3. El termini d'informació pública és d'un mes, comptat des del dia 2 de juny del 2007 inclusivament. Durant el termini esmentat qualsevol persona podrà comparéixer bé en la notaria perquè se li exhibisca la documentació o obtindre còpia a càrrec seu, de dilluns a divendres de 10.00 a 14.00, o bé consultar-la en la Gerència Municipal d'Urbanisme de l'ajuntament, en horari administratiu d'atenció al públic.   
4. Durant el període d'informació pública, els dimecres de 10.00 a 13.00 hores, en la dita notaria hi haurà un tècnic de l'equip redactor de l'aspirant a urbanitzador a l'efecte d'aclariment de possibles dubtes o altres qüestions relatives al programa.  
5. Durant el dit període es podran formular al'legacions que podran presentar-se indistintament en la notaria de referència, en l'horari indicat en l'apartat 3, o en la Gerència Municipal d'Urbanisme de l'Ajuntament de Dénia en dies laborables en horari administratiu obert al públic.  
6. Així mateix i als efectes previstos en l'article 59 de la Llei 30/1992, de Règim Jurídic de les Administracions Públiques i de l'Administratiu Comú, aquest anunci servix de notificació a aquells propietaris o titulars cadastrals desconeguts, de domicili desconegut, o bé que practicada la seua notificació, aquesta no s'haguera pogut realitzar.  
Dénia, 29 de maig de 2007.- El secretari de l'AIU B-2 Plana d'Elias, amb el vistiplau del president: Francisco Llacer Gavila i Aurelio Mengual Ferrando.